Pathfinder Deep Cuts Unpainted Miniatures Bartender/Dancing Girl – gametradersseaford.com.au
Product SKU: 634482725887 ANC ‘werk aan beleid oor seksuele teistering’ | Netwerk24
Deur Poloko Tau, News24 03 Maart 2019 19:10
Die ANC sê hy het wel nog nie ’n interne beleid oor seksuele teistering nie, maar verseker die publiek dat hulle deur die Wet op Arbeidsverhoudinge beskerm word teen ongewenste seksuele toenadering by die werk.
Dit was volgens Nocawe Mafu, ’n lid van die party se komitee vir sosiale transformasie, op ’n mediakonferensie Sondag.
Met twee ANC-woordvoerders, Pule Mabe en Zizi Kodwa, wat vrywillig uit hul poste getree het te midde van aantygings oor seksuele teistering, moes die komitee ’n vraag oor seksuele teistering antwoord in wat veronderstel was om ’n manifes-inligtingsessie te wees oor sosiale transformasie.
Bewerings van verkragting is gemaak teen Kodwa, wat ook die hoof van die presidensie is, en Mabe se voormalige persoonlike assistent het hom van seksuele teistering beskuldig.
“Ons erken (as die ANC) dat die beleid oor seksuele teistering nie daar is nie, maar onthou die beleid oor seksuele teistering in die Wet op Arbeidsverhoudinge is die werk van die ANC. Die enigste ding waarvoor jy ons kan verkwalik, is dat die ANC op sy eie nie daardie beleid het nie; ons aanvaar dit en ons werk daaraan,” het Mafu gesê.
“Hoe ons optree, is subjektief, maar dit sal natuurlik reflekteer op die organisasie waaraan ons behoort. Dit is hoekom die ANC onderneem het om, wat die seksuele-teisteringsbeleid betref, besig te raak; ons praat daaroor, is in wisselwerking met ander belanghebbendes, sodat wanneer dit uitkom, dit heg en reflektief is.”
Vrae oor seksuele teistering is gevra nadat Mondli Gungubele, voorsitter van die komitee, die party se manifesverklaring oor sosiale transformasie voorgelees het.
Meer oor: Pule Mabe | Zizi Kodwa | Seksuele Teistering | Beleid | Anc
Mabe sê hy is met verlof, nie geskors